
ПОСТОЯННА КОМИСИЯ ПО ОПАЗВАНЕ НА ОКОЛНАТА СРЕДА, ЗЕМЕДЕЛИЕ И ХРАНИ 


ПРОТОКОЛ
№37

Днес, 22.05.2023 г. от 13:30 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по опазване на околната среда, земеделие и храни (ПКООСЗХ).
На заседанието на комисията присъстваха: д-р Георги Митев – председател, Бойчо Георгиев – зам.-председател и членове: Иван Иванов, Георги Спасов и Калояна Живкова.
Отсъстваха: Юлиян Георгиев и Стоян Грозев.
Заседанието откри и ръководи председателят на ПКООСЗХ – д-р Георги Митев, като с 5 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-14063 Докладна записка от Иво Баев – председател на временна комисия за изработване на проект на Наредба за условията и реда за поставяне на преместваеми обекти и елементи на градското обзавеждане на територията на Община Бургас , относно: Приемане на Наредба за условията и реда за поставяне на преместваеми обекти и елементи на градското обзавеждане на територията на Община Бургас

2. ОбС 08-00-14070 Докладна записка от Димитър Николов – кмет на Община Бургас, относно: Заявление за изменение на разрешително за водовземане на минерална вода от находище „Бургаски минерални бани“, кв. „Ветрен“, гр. Бургас 

3. ОбС 08-00-14060 Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.11.2022 г. до 30.04.2023 г.
---------------------------------------------------------------------------------------

Точка 1

ОбС 08-00-14063 
Докладна записка от Иво Баев – председател на временна комисия за изработване на проект на Наредба за условията и реда за поставяне на преместваеми обекти и елементи на градското обзавеждане на територията на Община Бургас , относно: Приемане на Наредба за условията и реда за поставяне на преместваеми обекти и елементи на градското обзавеждане на територията на Община Бургас
Бойчо Георгиев заяви, че според него предложеният проект на Наредба е в колизия с Наредбата за местните такси, тъй като наемите на обектите по чл.56 са фиксирани там.
Георги Спасов препоръча в Наредбата за местните такси да бъде променена цената на търговските обекти, като се запише минималната наемна цена според района.
Д-р Митев направи предложение за промяна в проекта за Наредба: В чл. 9 , ал. 1 изразът „... или конкурс ...“ , в чл. 9, ал. 2, изразът „ ... или конкурсни ...“ и в чл.12, ал.1 изразът „ ... или конкурс ...“, да отпаднат. Предложението бе единодушно подкрепено, с 5 гл. "за".
След приключване на разискванията по докладната записка и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното

СТАНОВИЩЕ:

Подкрепя проекта за решение със следното изменение: В чл. 9 , ал. 1 изразът „... или конкурс ...“ , в чл. 9, ал. 2, изразът „ ... или конкурсни ...“ и в чл.12, ал.1 изразът „ ... или конкурс ...“, да отпаднат.

---------------------------------------------------------------------------------------

Точка 2

ОбС 08-00-14070 
Докладна записка от Димитър Николов – кмет на Община Бургас, относно: Заявление за изменение на разрешително за водовземане на минерална вода от находище „Бургаски минерални бани“, кв. „Ветрен“, гр. Бургас

След като се запознаха с докладната записка и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното

СТАНОВИЩЕ:

Подкрепя проекта за решение.
---------------------------------------------------------------------------------------

Точка 3

ОбС 08-00-14060 
Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.11.2022 г. до 30.04.2023 г.

Проф. Турманова представи отчета за дейността на Общински съвет – Бургас и неговите комисии. 
След като се запознаха с отчета от проф. д-р Севдалина Турманова – председател на Общински съвет – Бургас, членовете на Постоянната комисия по опазване на околната среда, земеделие и храни приеха следното

СТАНОВИЩЕ:
Приема за сведение отчета от проф. д-р Севдалина Турманова – председател на Общински съвет – Бургас. 

---------------------------------------------------------------------------------------





ПРЕДСЕДАТЕЛ: ………………………
								    	         (д-р Георги Митев)




ПРОТОКОЛИСТ: ……………………….
[bookmark: _GoBack]		       (Жени Господинова)

